PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra Propunerii legislative pentru completarea şi modificarea Legii privind publicitatea


În urma examinării Propunerii legislative pentru completarea şi modificarea Legii privind publicitatea, în şedinţa din 20 februarie 2002, Comisia pentru cultură, arte, mijloace de informare în masă propune, cu unanimitatea voturilor celor prezenţi (15 voturi), ca aceasta să fie supusă spre dezbatere şi adoptare cu amendamentele anexate. 

Cu această Propunere legislativă, Comisia a fost sesizată în fond.


În redactarea raportului, Comisia a ţinut cont de avizul emis de Consiliul Legislativ.


Propunerea legislativă pentru completarea şi modificarea Legii privind publicitatea face parte din categoria legilor ordinare.

PREŞEDINTE, 


SECRETAR,

Mihai Adrian MĂLAIMARE   
MÁRTON Árpád Francisc 

      Consilier,



              Expert,

      Virgil Ştefan NIŢULESCU 


         Cristina DAN

Comisia pentru cultură, arte, 
mijloace de informare în masă 

A M E N D A M E N T E

la Propunerea legislativă pentru completarea şi modificarea Legii privind publicitatea

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Propunere legislativă pentru completarea şi modificarea Legii privind publicitatea
Amendament propus de Comisie

Titlul legii se modifică şi va avea următorul cuprins:

Lege pentru modificarea şi completarea Legii nr. 148/2000 privind publicitatea
Din motive de tehnică legislativă.



2. 
La Cap. III “Dispoziţii speciale privind publicitatea anumitor produse”, se introduc două noi articole, după cum urmează:
Amendament propus de Comisie

Se introduce articolul I, care va avea următorul cuprins:

Art. I – Legea nr. 148/2000 privind publicitatea, publicată în Monitorul Oficial al României, partea I, nr. 359 din 2 august 2000, se modifică şi se completează după cum urmează:
Din motive de tehnică legislativă.

3. 
Art. 10, în formularea actuală din Legea privind publicitatea: 

Art. 10. – Se interzice publicitatea explicită pentru produsele din tutun:

a) difuzată în cadrul programelor de radiodifuziune şi televiziune;

b) în presa scrisă, pe prima şi pe ultima copertă sau pagină a materialelor tipărite;

c) pe biletele de călătorie pentru transportul public.
Amendament propus de Comisie

După propoziţia introductivă, se introduce punctul 1, care va avea următorul cuprins:
1. Art. 10 se modifică şi va avea următorul cuprins:

„Art. 10. – Se interzice publicitatea explicită pentru produsele din tutun:

a) difuzată în cadrul programelor de radiodifuziune şi televiziune;

b) pe prima şi pe ultima copertă sau pagină din materialele tipărite în presa scrisă;

c) pe biletele de călătorie pentru transportul public.“
Din motive de tehnică legislativă.

Se propune modificarea literei b) din articolul 10 al Legii, pentru a se elimina o posibilă confuzie legată de actuala topică a frazei (textul actual, din Lege este „în presa scrisă, pe prima şi ultima copertă sau pagină a materialelor tipărite“). Formularea propusă la litera b) este identică cu cea din articolul 101.

4. 
Art. 101 – Se interzice publicitatea explicită pentru băuturile alcoolice:

a) difuzată în cadrul programelor de radiodifuziune şi televiziune;

b) în presa scrisă, pe prima şi pe ultima copertă sau pagină a materialelor tipărite;

c) pe biletele de călătorie pentru transportul public.
Amendament propus de Comisie
După punctul 1 se introduce punctul 2, care va avea următorul cuprins:

2.  După articolul 10, se introduce un articol nou, care va avea următorul cuprins:

„Art. 101 – Se interzice publicitatea explicită pentru băuturile alcoolice:

a) pe prima şi pe ultima copertă sau pagină din materialele tipărite în presa scrisă;

b) pe biletele de călătorie pentru transportul public.“
Se elimină prevederea de la a), deoarece o asemenea prevedere – privind interzicerea publicităţii în programele de radiodifuziune şi televiziune – nu este conţinută de reglementările europene pe care România trebuie să le preia din acquis.

5. 
După art. 14 se introduce un nou articol, astfel:

Art. 141 – Se interzice publicitatea băuturilor alcoolice, în alte spaţii decât cele de comercializare şi consum.
Amendament propus de Comisie

Art. 141 se elimină.
Se elimină art. 141, prevederea acestuia fiind redundantă în raport cu cele din actualele articole 11 şi 12 ale legii.

6. 

Amendament propus de Comisie

Se introduce articolul II, care va avea următorul cuprins:

Art. II. – Legea nr. 148/2000 privind publicitatea, se republică în Monitorul Oficial al României, partea I, cu modificările şi completările aduse prin prezenta lege, dându-se textelor o nouă numerotare.
Din motive de tehnică legislativă.

PREŞEDINTE,
                                                  SECRETAR,







    
Mihai Adrian MĂLAIMARE 

 
MÁRTON Árpád Francisc
      


Consilier,    





Expert,

Virgil Ştefan NIŢULESCU



       Cristina DAN
